Berichte über Handschriften des sog. Schwahenspiegels. 280 



synen gesetten wandelten alze vff denie berge Synaj. vnd ville 

 g-ebodde mer, weiche g-ebodde woren nicht änderst dan das 

 Moyses dor vsz nheme wy hee eyne igliche sacho richten solde. 



Vnd nach den selbig-en g-ebodden haben sich alle kuning-e 

 vnd richter gehalden die nach godde richten wolden bis in die 

 nuwen ehe. do sasten aber der pauwest vnd koninge or ge- 

 richte nach den selben gebodden. 



So stett auch in dussim buche keinerley lantrecht oder 

 lenrecht, auch keinerley vrteil, wan alze es mit rechte von 

 romischer paffheit vnd von Karolus rechte herkommen ist, vnd 

 alze die pauweste vnd keissere in consilien gesatzt zuhalten 

 haben, vnd der geistlichen recht nymmet mhan vsz jrem decret 

 vnd decretal. 



Aber duesz buch saget von wertlichem rechte vnd ge- 

 richte. dor vmbe heisset es das lantrechtbuch. wan alle rechte 

 die hir jnne gescreben sten die sint obbir alle lantrecht, vnd 

 gewogen nacb bescrebin rechtin, ohne an etlichen enden nach 

 gewonheit: wan die forsten vnd stede die haben mancherley 

 gewonheit besunderen von keisseren vnnd konningen erworbin. 



Hir nach saget duesz buch von guder gewonheit, szo du 

 vornemen wirdest. 



4. Von der gesibthen ader fruntschafft zall. 



Nu merke von der fruntschafft zal wo sich die anhebet 

 vnd wu sze ein ende nymmet. 



Jn deme heubte ist bescheyden mhan vnd wip die recht 

 vnd redelich zu der ehe kommen sint. do ist nicht zweyunge 

 anne : wan das ist ein lip. die wile das heubt das obbirste 

 stucke ist an deme liebe, das ist ein mhan vnd ein ehefrauwe 

 bezheichen an deme heubte. 



Vnd die kindcr die von orer beyde libe kommen sint 

 auch bezeichent an deme nechsten gelede by deme heubte, 

 das ist do die arme stossen an die schulderen, vnd die selbi- 

 gen gelede heissen die axsseln, ab die kinder ohne zwey- 

 unge sint. 



Jst aber zweyunge, vnd nicht von eynem vatter vnd von 

 eyner mutter geboren sint, vnder den kinderen, szo mögen 

 sze nicht an eynem gelede besthen, vn<.l stossen an eyn an- 

 der gelctt. 



